**Jäsenkirje 2/2020**

**Hyvät Terveyskasvatusseuran jäsenet**

Tämä vuosi on ollut erittäin merkillinen. Vuosi alkoi aktiivisena ja innostuneesti. Maaliskuussa Suomi meni kiinni Covid-19 vuoksi ja mekin jouduimme perumaan kaikki jo pitkälle suunnitellut tapahtumat. Tapahtumajärjestäjät siirsivät joitakin tapahtumia heti vuodella eteenpäin toisia taas vähemmän. Tästä kaikesta seurasi monenmoisia lisätöitä, ilmoittautumisien siirtoja ja maksujen palautuksia.

Kesällä ”korona” tilanne hieman rauhoittui ja yhdistyskin pystyi toteuttamaan kevätkokouksen ja saattamaan edellisen toimintavuoden päätökseen. Saimme myös toteutettua kolme retkeä: kaksi Seilin saarelle ja Turun saaristoon sekä Itä-Suomi-Lappi retken. Retket onnistuivat hyvin rajoituksia noudattaen, kiitos siitä Maj-Lis.

Syksy on tuonut taas uusia rajoituksia tilanteen pahennuttua. Toivomme kuitenkin voivamme järjestää syyskokouksen, tosin ilman perinteistä yleisöluentoa. Syyskokouskutsu on tässä kirjeessä tuonnempana.

Kevätkokouksen jälkeen hallitus on tehnyt kovasti töitä yhdistyksen sääntöjen uudistamiseksi. Säännöt tulevat jäsenistön hyväksyttäväksi syyskokouksessa. Voit tutustua sääntöihin etukäteen kotisivuillamme. TUTUSTU NIIN TIEDÄT MISTÄ PÄÄTETÄÄN.

Tulevan vuoden toimintasuunnitelmaa kokoamme varovaisesti ottaen huomioon terveys- ja turvallisuustilanteen, panostamme lähialueiden ja kotimaan tapahtumiin.

Pyrimme päivittämään tapahtumakalenteria kotisivuille ajantasaisesti, mutta kaiken aikaa muutokset ovat mahdollisia, ja niistä tiedotamme kotisivuilla ja paikallislehdissä.

KYLLÄ ME TÄSTÄKIN SELVIÄMME!

4.11.2020 Hallitus

 **KUTSU**

**Järvenpään Terveyskasvatusseuran SYYSKOKOUS** pidetään
torstaina 19.11.2020 klo 18.00
Myllytien toimintakeskuksen salissa, Myllytie 11

Kokouksessa käsitellään sääntömääräiset asiat;
vuoden 2021 toimintasuunnitelma, talousarvio vuodelle 2021.
Valitaan seuralle puheenjohtaja ja hallituksen jäsenet (8) sekä
toiminnantarkastajat (2+2). Käsitellään sääntöuudistus.

Kokousosanottajille kahvitarjoilu!

 Saliin otetaan enintään 40 h. Noudatetaan Toimintakeskuksen antamia ohjeistuksia;
1-2 metrin turvavälit, huolehditaan käsihygieniasta, kasvomaskin käyttöä suositellaan.

**TIEDOTTAMINEN**

Kotisivujemme kautta tapahtuva tiedottaminen on sujunut hyvin ja haluamme edelleen siirtää painopistettä tähän suuntaan. Ensi vuoden aikana pyrimme kehittämään kotisivujemme luettavuutta, informatiivisuutta ja ilmettä. Työryhmä on jo aloittanut työn.

Syyskokouksen päättämän jäsenmaksun laskutus aloitetaan 2021 alussa. Laskuissa on vuosittain vaihtuvat HENKILÖKOHTAISET VIITENUMEROT, jotka ovat tärkeitä jäsenmaksujen kohdentamiseksi. ODOTA, ETTÄ SAAT JÄSENMAKSUTIEDOT!

Suunniteltu ”PUUROJUHLA” pidetään Puistolassa, Sibeliuksenväylä 55 ti 8.12. 2020 klo 14-17, tarjolla puuro ja torttukahvi sekä arpajaiset. Meitä viihdyttää teatterialan freelancer Ville Mustonen. Tilaan otetaan enintään 80 h.
Kuljetus on järjestetty seuraavasti;
1. Kerava - Järvenpään Virastotalo - Puistola ja takaisin
2. Jamppa - Kivipuisto - Pajala - J:pään vanha linja-autoasema - Puistola ja takaisin

Tämä on jäsenille ilmainen.

ENNAKKOKYSELY PUUROJUHLAAN OSALLISTUMISESTA.

Ilmoitatko sihteerille, jos olet tulossa puurojuhlaan irma.kinnula@gmail.com tai soitto/teksti viesti 040 1692215 ma 16.11.2020 mennessä.